เรื่องร้องเรียน: เพื่อนพ่นสีพ่นรถหรือทินเนอร์ส่งกลิ่นรบกวนแม้แต่ในเวลากลางคืนเป็นเวลา2ปีแล้ว เพื่อนบ้านหลายหลังร้องเป็นเสียงเดียวกันเคยตักเตือนและมีการพูดคุยหลายครั้ง
การดำเนินการของเจ้าหน้าที่: เจ้าหน้าที่ฝ่ายสิ่งแวดล้อมและสุขาภิบาล สำนักงานเขตบางคอแหลม ได้ลงพื้นที่ตรวจสอบข้อเท็จจริง ณ อาคารเลขที่ 93/45 ซอยเจริญกรุง 91 แขวงวัดพระยาไกร เขตบางคอแหลม กรุงเทพมหานคร ชื่อร้าน Fin Racing Bike ประกอบกิจการจำหน่ายอะไหล่รถจักรยานยนต์ จากการสอบถามเจ้าของร้านแจ้งข้อมูลว่ามีขั้นตอนกระบวนการเคลือบชิ้นงานด้วยอีพ็อกซี และใช้ทินเนอร์ในการล้างแปรงและเครื่องมือ โดยขั้นตอนดังกล่าวจะทำอยู่ภายในอาคารและมีการติดตั้งปล่องดูดอากาศ อย่างไรก็ตาม เจ้าหน้าที่จึงได้แจ้งให้เจ้าของร้านรับทราบข้อร้องเรียน พร้อมทั้งมีคำแนะนำให้มีมาตรการควบคุมดูแลการประกอบการและพนักงาน ให้ปฏิบัติงานด้วยความระมัดระวัง ไม่กระทำการประมาทอันอาจก่อให้เกิดความเดือดร้อนรำคาญแก่ผู้พักอาศัยในบริเวณใกล้เคียง
ความเห็นของผู้แจ้ง: ขอพระคุณมากๆที่ดำเนินการให้อย่างรวดเร็ว อย่างที่แจ้งว่า ทางเราประสบปัญหานี้เป็นเวลานานเป็นปีจริงๆค่ะ มีการพูดคุยตกลงกันหลายครั้ง ตลาดระยะเวลาเป็นปีดังกล่าว แม้แต่ในเวลากลางคืน จะมีกลิ่นของสีและทินเนอร์ รวมถึงเสียงการทำงานของคนงานกลุ่มวัยรุ่น รวมถึงเสียงการเทสรถ รู้สึกเสียใจที่ไม่ได้พิมพ์รายละเอียดโดยละเอียดในตอนที่แจ้ง และคิดว่าเราจะได้เจอกับเจ้าหน้าที่ เพราะมีเรื่องอยากจะสอบถามเป็นความรู้ว่า ในพื้นที่ชุมชนแบบนี้สามารถประกอบกิจการที่ส่งผลกระทบต่อสุขภาพประชาชนอย่างนี้ได้หรือไม่ และทางเขาควรมีมาตรการอย่างไร ดิฉันเคยเข้ารพ.เพราะเกิดอาการอ่อนเพลีย และคนในครอบครัวเป็นผู้สูงอายุ ทั้งนี้อยากให้มีการกลับเข้ามาเพื่อสุ่มตรวจในช่วงกลางคืน ว่าเป็นจริงอย่างที่ทางเราได้แจ้งไปหรือไม่  อย่างไรก็ตามขอบพระคุณอย่างสุดซึ้งจริงๆค่ะ
พื้นที่: แขวงวัดพระยาไกร เขตบางคอแหลม กรุงเทพมหานคร